#

# Tanmenet

# a Technika – Ének-zene – Rajz 2.

# (TÉR 2.)

**tanításához**

TANMENET

| **TÉMA – heti bontásban** | **TECHNIKA** | **ÉNEK-ZENE** | **RAJZ** |
| --- | --- | --- | --- |
| **DAL** **ZENEHALLGATÁS** | **ZENEI HALLÁS ÉS KOTTAISMERET** |
| **1. Mi történt a nyáron?** | Képlékeny anyagok tulajdonságai.Tárgyalakítás képlékeny anyagokból.Ok-okozati kapcsolatok felfedezése az anyagok tulajdonságváltozásában.Falidísz készítése kavicsból és gipszből |  Az első osztályban tanult dalok ismétlése, éneklési szokások felelevenítése. | A tanult dalok szövegnélküli dúdolgatása.Egyenletes mozgás végeztetése.  | Személyes tartalmakat felvonultató kifejező alkotás készítése: különféle festészeti technikák megismertetéseVakációs élmény bemutatása**Műelemzés** (*Patkó Károly: Patakparton*) |
| **2. Közlekedjetek okosan!** | Jelzőlámpa, gyalogátkelő, úttest.Közlekedési jelzőtáblákA KRESZ utasít, jelez, tilt, szabályoz.Forgalomirányítás és jelzései: jelzőtáblák, jelzőlámpák, gyalogátkelőhelyek, biztonsági sáv.Vasúti átjáró, sorompók.Közlekedési eszközökKomplex városépítés | ***János úr készül*****Zenehallgatás:** *A lépés ritmusa: emberi léptek, ló lépeget.* *Galoppozó lovak, ló nyerítése, vágtató ló,**járművek hangjai (csilingelő villamos, vonat)*Helyes éneklési szokások elmélyítése. | A belső egyenletes lüktetés gyakorlása játékos mozgásokkal (előre –vissza, oldalt – vissza, le-föl stb).Halk-hangos eljátszása (járművek hangjának utánzása).Mondóka ritmizálása.Hangsúlyos-hangsúlytalan hangoztatása éneklés közben és mozgásban. Tempóváltás. | Piktogramok csoportosítása. Különféle típusú piktogramok gyűjtése, halmazokba rendezése. Saját piktogramjaink. Egyszerű jelek tervezése, elkészítése.Makettek, térbeli konstrukciók. Közlekedés gyalogosan és járműveken; udvariasság.**Műelemzés** (*Camille Pissarro: Opera sugárút*) |
| **3. Hegyen-völgyön át** | Felkészíteni a tanulót a balesetmentes, kulturált közlekedésre, a közlekedési szokások, illemszabályok és előírások betartására.Természet kincseiből készült termékek vizsgálata (háncs, vessző, faág, kukoricaszár, vékony lécek), terepasztal berendezése kiránduló környezetté. | ***Ispirityi Pál*****Zenehallgatás:** *B. Smetana: Moldva (részlet)*A fuvola hangja | A tanult ritmuselemek felelevenítése, gyakorlása*: negyed hang és szünete, nyolcad hang; ütemmutató (2), ütemvonal, ismétlőjel, záróvonal*. Hangsúlyos-hangsúlytalan hangoztatása éneklés közben és mozgás közben tempóváltással.Ritmuslevél: ismert dalok ritmusról történő felismertetése, a ritmusírás gyakorlása | Illusztrációk készítése.Makettek, térbeli konstrukció. Terepasztal készítése csoportban játszható játékokhoz, környezetünk tereptárgyait idéző plasztikus elemekkel. Egyszerű vonalas magyarázó rajzok készítése (pl. Mit kell becsomagolni a kirándulásra?).A természet védelme, környezetünk óvása, kirándulási szabályok betartása. |
| **4. Sárgul az erdő** | Fa és a természet kincsei. Fa mint nyersanyag. Tudatosítani, hogy a fából készült termékeink a természetes anyag tudatos átalakításával készültek. egyszerű munkadarab tervezése, készítése. Alakító műveletek: darabolás, csiszolás.Képlékeny anyagok tulajdonságai (mintázófa készítése). | ***Rózsa szirma harmatos*****Zenehallgatás:** *Kodály: Hajnövesztő* A gyermekkórus*A. Vivaldi: A négy évszak, Ősz – I. tétel (részlet)*A vonószenekar hangzásának felismerése | A tanult dallami elemek felelevenítése, gyakorlása (lá-szó-mi ).A *hangoszlop*.Dalfelismerés motívumról.Ritmus improvizáció: a vihar hangjai (halk-hangos). Ritmus elvonás. | Képzettársításon alapuló rajzi játékok: festékfoltok kiegészítése képpé, figurákká.Az ősz színeinek kikeverése alapszínekből.**Műelemzés** (*Van Gogh: Őszi táj*) |
| **5. A természet őszi díszei** | Tárgyalakítás képlékeny anyagokból.Képlékeny anyagok vizsgálata (megpuhul, kenődik képlékenység), alakítása (gyúrás, gömbölyítés, hengerítés, sodrás, kúposítás, lapítás, mélyítés) alapanyag, termék.Agyagedény készítése. | ***De jó a dió…***  | Újonnan belépő dallamhangok:a *dó* előkészítése Ritmus osztinátó hangoztatása negyed és szünete ritmusértékkel. Ritmus kétszólamúság bevezetése – *váltakozó kétszólamúság.* Azonos motívum felismerése. | Személyes tartalmakat felvonultató kifejező alkotás készítése: különféle festészeti technikák megismertetéseA megfigyelés utáni ábrázolások gyakorlati szerepének tudatosítása.Őszi erdő festése |
| **6. Az erdő állatai** | Természet kincseiből készült termékek vizsgálata egyszerű munkadarab tervezése, készítése. Terménybábok készítése természetes formákkal. | ***Erdő mellett…*** **Zenehallgatás:***- Reggel az erdőben (verebek, cinegék hangja csoportban)* *- G. Rossini: A tolvaj szarka*Karakterek megjelenítése a zenében.  | A *dó* előkészítése, tudatosítása, elhelyezése a hangoszlopon. Utószolmizálás *dó* hanggal.Dallami improvizáció.Dalfelismerés kezdő motívumról.Mozgásos improvizáció szervezése a fantázia szabadságával egyénileg, kis csoportban.Ritmusírás a tanult ritmuselemekkel. | Vizuális ritmusok a tárgydíszítmények köréből. Lehetőségek: formával, pozitív-negatív foltokkal, mérettel, színnel, az ismétlődő elemek számával.Tároló doboz készítése, dekorálása. |
| **7. Védjétek az erdők állatvilágát!** | Természetes anyagok, papír.Papír újrahasznosítása | ***Mit mos, mit mos…*** ***Méz, méz, méz…*****Zenehallgatás:***Kodály Zoltán: Méz, méz, méz* Gyermekkar hangzása | Dallamkirakás, dallamírás: a *dó* helyea vonalrendszerben. Magas és mély hangok. Metrum és ritmus összekapcsolása.A *fél értékű hang* előkészítése. | Személyes tartalmakat felvonultató kifejező alkotás készítése papírtépéssel: plakát készítése kollázzsal (magazinok, újságok felhasználásával)Plakátkészítés az erdő védelméről. |
| **8-9. Üres már a madárfészek** | Fonal: természetes alapanyagok, mesterséges alapanyagok.Összetétel, szerkezet, tulajdonság, funkció felfedeztetése.Fonalmadár készítése. | ***Hervad már a lombnak*****Zenehallgatás:***Madárhangok*Különböző karakterek, hangmagasságok hallás utáni megkülönböztetése. | A *fél értékű hang* és *szünetének* tudatosítása, olvasása, írása.A *dó* hang elhelyezése a pótvonalra, ismert dallamfordula­tokban. Dallammotívumok megfejtése *dó* hanggal.Dallamírás *dó* hanggal.Szomorú és vidám hangulat. Magas és mély hangok.  | Személyes tartalmakat felvonultató kifejező alkotás készítése: különféle festészeti technikák megismertetése (festés szivaccsal)A madarak vándorlásának ábrázolása. |
| **10. Október 23.** | Tárgyalakítás képlékeny anyagokból.Október 23-i emlékmű készítése gyurmából. | ***Állj be Berci katonának***  | Irányított improvizáció zenei kérdés-fele­let formára.Egyenletes járás, ritmus improvizáció a dalhoz. Mondóka ritmizálása, a ritmus lejegyzése. | Plasztikai alapfogalmak, szobor és dombormű közötti különbségek. **Műelemzés** (*1956-os emlékművek*)Személyes tartalmakat felvonultató kifejező alkotás készítése: plakát készítése kollázzsalSzabadság illusztrálása. |
| **11. Havat kavar kinn a szél** | Tárgyalakítás képlékeny anyagokból.Téli táj készítése gyurmából. | ***Tekereg a szél*****Zenehallgatás:***A. Vivaldi: A négy évszak,* *Tél – I. tétel.* A hegedű hangja. | Dallam rajz készítése.Dalfelismerés motívumról.Halk-hangos (a szél hangjának utánzása).Kottaírás gyakorlása. | Nyomhagyások, nyomatok készítése: hópelyhes égbolt festése kollázzsal.Nagyméretű, csoportos művé összeállított egyedi munkák.**Műelemzés** (*Anders Andersen-Lundby: Téli táj*) |
| **12. Bemutatom téli vackom** | Termények megfigyelése, alkalmazása.Bagoly készítése tobozból.Csoportos kompozíció összeállítása. | Eddig tanult dalok ismétlése. | A *ré* hang előkészítése.Dallamrajz .Dallam improvizáció.*Fél hangot* tartalmazó motívum írása másolással.Mondóka ritmizálása mozgásimprovizálással.Ritmussor hangoztatása, a ritmusírás gyakorlása. Ritmus kétszólamúság: visszhangjáték. | Személyes tartalmakat felvonultató kifejező alkotás készítése vagy illusztráció készítése.Mókus Manó vagy Sün Simi téli vacka. |
| **13. „Amíg itt a tél, senkitől se fél…”** | A papír alkalmazása és a szerelő műveletek gyakorlásaHóemberes ajtódísz készítése | ***Hóember, hóember******Kavarog a hó*****Zenehallgatás:***A. Vivaldi: A négy évszak, Tél – II. tétel*A hegedű hangja. | A *ré* tudatosítása, betű- és kézjele, hangoszlopon való elhelyezése. Dalfelismerés kezdő motívumról.Választott motívum kirakása, lejegyzése a vonalrendszerbe.Vers ritmizálása, eljátszása. | A síkbeli ábrázolás elemei: a vonalfajták (egyenesek, görbék, vékonyabbak, vastagabbak, határolók és felületkitöltők).A látott mű által inspirált kép rajzolása: portré készítése.**Műelemzés** (*Zádor István: Gerbeaud Emil*) |
| **14. Megérkezett a Télapó** | Az ünnepekhez fűződő népi hagyományok megismerése.Papír, textil, ezek közös alkalmazása.Miklós püspökről szóló történet szereplőinek elkészítése | **Suttog a fenyves****Pattanj, pajtás****Zenehallgatás:***Hull a hó*A furulya hangja. | Dallami improvizációs játék: kérdés-felelet Ritmus kétszólamúság önálló szólamokkalDiktálás utáni ritmusírás: *fél hang és szünete* | Többfigurás kompozíciók.Szerepjáték, drámajáték: Miklós püspökről szóló történet.**Műelemzés** (*Ismeretlen mester: Szent Miklós és a patarai nemes három lánya*) |
| **15-16. Közeledik a karácsony** | Természetes anyagok, papír.A tanult ismeretek és tevékenységek szintetizálása egy ünnepi funkcióra.Betlehem készítése. | ***Keljetek fel, pásztorok*****Zenehallgatás:***Pásztorok, pásztorok…**Mennyből az angyal…*Az orgona hangja. | Halk – hangosVidám – szomorúDó-ré-mi motívumok Ritmustelefon.Felelgetős játék (2-4 csoportban). | Szerepjáték, drámajáték: betlehemezés**Műelemzés** (*Angelo Bronzino: A pásztorok imádása*) |
| **17. Amikor még kicsi voltam** | A papír felhasználása. Daraboló műveletek és szerszámai. Alakító műveletek: tépés, nyírás.Kooperációs, együttműködési készség fejlesztése.Plakátkészítés kisgyermekkori emlékekről. | ***Kisbaba kismama******Járj, baba, járj*** | Dallamírás: *mi, ré, dó* hangokkal.Visszhangjáték *ré* hanggal. Dalfelismerés betűkottáról.Dallamírás: a *ré* vonalon ( dó, ré, mi hangokkal ).Utószolmizálás *ré* hanggal. Mérsékelt tempó. | Különféle tárgyak formája, funkciója, eredete, kora: emlékek, ruhák, fotók, eszközök – pl. cumiRégi tárgyak otthon, régi eszközök keresése, gyűjtése, bemutatása az iskolában. Eltérő szokások megismerése az iskolában.Otthonról hozott fényképek nézegetése, összerendezése, személyes élménybeszámolók. |
| **18-19. Ilyen vagyok** | Ön- és társismereti gyakorlatokKéplékeny anyagok környezetünkbenÁllatkészítés gyurmából | ***Cifra palota******Kicsi vagyok nagy az eszem******Járom az új váromat…*** | Dallammotívumok megfejtése *ré* hanggal.Dallamírás: *ré* a vonalközben Kérdés-felelet dallamok éneklése, kitalálása (dó-ré-mi-szó fordulatokkal). Ritmusal­kotás és ritmusírás a ta­nult ritmi­kai elemekkel. | A látott mű által inspirált kép rajzolása: portré készítése. Személyes tartalmakat felvonultató kifejező alkotás készítése: kisgyerekkor illusztrálása.**Műelemzés** (*Bánk Ernő: Patkó Károly festő*) |
| **20. Népek, nemzetek** | Fa és a természet kincseiAlakító műveletek: darabolás, csiszolás.Marokkó készítése | ***Rózsafa ága******Egy kis malac*****Zenehallgatás:***Rimszkij-Korszakov: Mese Szaltán cárról*Karakterábrázolás a zenében. | Az *alsó lá* előkészítése. Dallamrajz.Olvasógyakorlat elemzése, megszólaltatása. Dal vagy mondóka ritmusának leírása emlékezetből. Olvasógyakorlat fél hanggal. | Rajzos játékok készítése: különböző nemzetek társasjátékainak megismerése |
| **21. Aki más, mint én** | Építőelemek felhasználásával összetettebb alakzatok, szerkezetek összeállítása.Konstruálás egyéni elképzelések alapján próbálgatással. | ***Nagy a hó******Terefere Tercsi*** | Az *alsó lá* tudatosítása, betű- és kézjele, hangoszlopon való elhelyezése. Utószolmizálás *alsó lá* hanggal. Ritmusimprovizálás fél hanggal.Ritmus visszhang. | Személyes tartalmakat felvonultató kifejező alkotás készítése.Különféle festészeti technikák megismertetése: lábbal festés.**Műelemzés** (*Kormos László: Téli hangulat*) |
| **22-23. Segítségnyújtás** | A papír felhasználása.Alakító műveletek: hajtogatás (felező, átló szegélyhajtogatás).Szerelő műveletek anyagai, eszközei (ragasztás).Kocsi készítése papírbólFejleszteni a tanulók technikai szemléletét a modell és a valóság viszonyának elemzésével. Konstruálás egyéni elképzelések alapján próbálgatással.Kocsi készítése gyufásdobozokból. | ***Árkot ugrott a szúnyog******A part alatt*****Zenehallgatás:***Bartók Béla: Cipósütés*  | Visszhangjáték *alsó lá* hanggal.Szolmizálás betűkottáról.Dallamírás: az *alsó lá* a pótvonalon. Dallami improvizáció.Halk-hangos éneklés, a hangerő változtatásával.Mozgásos improvizáció szervezése a fantázia szabadságával egyénileg, kis csoportban. | Személyes tartalmakat felvonultató kifejező alkotás készítése.Különféle festészeti technikák megismertetése: rajzolás csukott szemmel párban. |
| **24. Itt a farsang!** | A megoldási módok kiválasztásának pszichomotoros képesség fejlesztése.Álarc vagy jelmez készítése egyéni ötletek alapján. | ***Hipp, hopp farsang;*** ***Hopp, Juliska, Hopp, Mariska*****Zenehallgatás:***A falusi udvar hangjai**Saint-Saens: Az állatok farsangja, részlet (Tyúkok, kakasok*). Különböző karakterek, hangmagasságok hallás utáni megkülönböztetése  | Olvasógyakorlat elemzése, megszólaltatása.Hangkészlet megállapítása. Éneklés kézjelről.Ritmusimprovizálás ismert motívumokkal.Mondóka ritmizálása, lejegyzése.Kétszólamú ritmusgyakorlat.A négy negyedes ütem előkészítése | Testbeszéd és mimika: egyszerű maszkok készítése kartonból.A síkbeli ábrázolás elemei: a vonalfajták (egyenesek, görbék, vékonyabbak, vastagabbak, határolók és felületkitöltők). Illusztráció készítése a Jer, jer kikelet kezdetű mondókához.**Műelemzés** (*Mattis Teutsch János: Fák*) |
| **25. Családi ünnepek** | A papír felhasználása.Alakító műveletek: hajtogatás (szalvétahajtogatás).Hajtogatás jeleinek megismerése és elsajátítása.Poháralátét hajtogatása szalvétából vagy összeállítása CD-ből. | ***Egyszer egy királyfi******Elmentem a piacra*****Zenehallgatás:***Egyszer egy királyfi*A furulya hangja. | Kottaírás *alsó lá*-val. Dalfelismerés betűkottáról.Vers ritmizálása, eljátszása.Ritmuskíséret hangoztatása ritmushangsze­rekkel. Ritmusírás gyakorlása. | „Ahány ház, annyi szokás” – érdekes eltérő szokások megismerése, társak közti különbözőségek megismerése.Formálás: funkcionálisan és díszítve (ültetőkártya készítése; motívumok tervezése természeti formákból kiindulva).Versillusztráció készítése.**Műelemzés** (*Anna Mary Robertson Moses: Születésnapi torta*) |
| **26. Kinek mi a feladata otthon?** | A papír (kartondoboz) és más anyagok felhasználása díszlet vagy bábparaván készítéséhez.A lakás belső terei. Szobabelső térbeli megépítése önálló elképzelés alapján.  | ***Teríti a lány a vásznat******Dolgozni szaporán*** | Irányított improvizáció zenei kérdés-fele­let formára. Ritmikus mozgással kísért dallam, mondóka ritmizálása.Játék a hangerővel: halk-hangos.A négy negyedes ütem előkészítése | Viseletek, hétköznapi öltözet: síkbábok készítése.**Műelemzés** (*Kovács Margit: A nagy család*) |
| **27. Itt a tavasz!** | A manuális készségek fejlesztése az anyagvizsgálat és az anyagalakítás során.Tavaszi esernyőkből álló kompozíció összeállítása | ***Tavasz******Én kis kertet kerteltem*****Zenehallgatás:***Gryllus Vilmos: Tavasz;**A. Vivaldi: A négy évszak, Tavasz – I. tétel* Ismétlődő motívumok | Olvasógyakorla­t elemzése, megszólaltatása.Motívum kirakása, lejegyzése hangjegyekkel.Mondóka ritmizálása.Ismert dal ritmusának lejegyzése, a ritmus hangoztatása.Ritmusírás négy negyedes ütemben. | A látott művek által inspirált képek festése: a tavasz megfestése.**Műelemzés** (*Iványi-Grünwald Béla: Tavaszi táj; Varga Imre: Esernyős lányok*) |
| **28. A tavaszi mező** | Képlékeny anyagok otthonunkban.A papír felhasználása.Alakító műveletek: redőzés.Pitypang készítése papírból drót, virágcserép és kavicsok felhasználásával. | ***Kérdezgető*****Zenehallgatás:***J. Haydn: Évszakok- Tavasz- kórus (részlet)*  | Kérdés-felelet, egy választott motívum lejegyzése vonalrendszerbe.Kottaírás gyakorlása.Tanult dalok záró motívumának felismerése, lejegyzése. Tanult dal ritmusának felidézése, lejegyzése.Vers ritmizálása ritmushangszerekkel.Dallamírás négy negyedes ütemben. | Személyes tartalmakat felvonultató kifejező alkotás készítése: különféle festészeti technikák megismertetése (a tavaszi természet és színeinek megfigyelése)**Műelemzés** (*Claude Monet: Virágzó almafák*) |
| **29. A mező állatvilága** | A papír felhasználása.Alakító műveletek: hajtogatás (katicabogár hajtogatása). Hajtogatás jeleinek gyakorlása.Környezeti nevelés fejlesztése.Hangya vendégfogadó készítése. | ***Katalinka, szállj el******Jertek velem a mezőre*** | Ismert dal kezdő motívumának szolmizálása, kézjelezése emlékezetből, lejegyzése.Olvasógyakorlat elemzése, éneklés kézjelről.Mozgásos improvizáció szervezése a fantázia szabadságával egyénileg, kis csoportban.Ritmusírás a tanult ritmikai elemekkel. | Személyes tartalmakat felvonultató kifejező alkotás készítése: különféle festészeti technikák megismertetése (jellegzetes állatok megfigyelése – élményrajz). |
| **30. Tavaszi munkálatok** | Környezeti nevelés fejlesztése.Borsóültetés és babcsíráztatás. | ***Beültettem kiskertemet*** | Olvasógyakorlat megszólaltatása,adott motívumának lejegyzése a vonalrendszerbe.Ritmusalkotás a tanult ritmikai elemekkel.Ritmustelefon. | A megfigyelés utáni ábrázolások gyakorlati szerepének tudatosítása: egyszerű, vonalas magyarázó rajz készítése (ültetési terv).**Műelemzés** (*Ferenczy Károly: Kertészek*) |
| **31. „Magyar zászló, lengedezz!”** | Fonal, szalag, zsinór.Kulturális örökségeink jellemző sajátosságainak ápolása.Paripa készítése | ***Esik eső, karikára*****Zenehallgatás:***Esik eső…**Nincs szebb a virágnál* | Dallami improvizáció.Halk, hangos előadásmód.Vers ritmizálása.Menetelés, egyenletes járás.Ritmus kétszólamú gyakorlat megszólaltatása. | A vizuális kommunikációs képesség fejlesztése.Egyszerű jelek tervezése, elkészítése: zászló fűzése gyöngyből. |
| **32. „Mély erdőn ibolyavirág”** | Kombinációs pszichomotoros képesség fejlesztés.Kolumbusz tojásának elkészítése vékonyabb karton felhasználásával. | ***Mély erdőn*** | Olvasógyakorlat szolmizálása, egy választott motívum lejegyzése.Mondóka ritmizálása, eljátszása.Ritmusírás a tanult ritmikai elemekkel. | A nemzeti azonosságtudat tartalmának gazdagítása, ismerkedés a nemzeti kultúrával, húsvéti néphagyományokkal.Díszítés formaredukcióval; motívumok tervezése természeti formákból kiindulva (húsvéti képeslap készítése). |
| **33. „Neked adom anyák napján”** | Az ajándékozás élményének, örömének átélése.Ajándék készítése a megismert anyagokból. Különböző anyagok együttes alkalmazása.Illatzsák készítése. | ***Orgona ága******Rozmaringos ablakomba*** | Dalfelismerés betűkottáról.Adott motívum lejegyzése vonalrendszerbe. Vers ritmizálása.Ritmusírás emlékezetből. | A nemzeti azonosságtudat tartalmának gazdagítása, ismerkedés a nemzeti kultúrával.Díszítés formaredukcióval; motívumok tervezése természeti formákból kiindulva (anyák napi falikép készítése). |
| **34. Közeleg a nyár** | A természet kincseiből készült alkotás: almafejek készítése, és átalakítása bábbá. | ***Borzas galagonya ágán*****Zenehallgatás:***A. Vivaldi: A négy évszak, Nyár – III. tétel*Mozgalmasság a zenében. | Olvasógyakorlat elemzése, éneklés kézjelről.A dal játéka: halk- hangos éneklés. Ritmusalkotás és ritmusírás a tanult ritmikai elemekkel.Tanult dalok éneklése ritmus osztinátóval. | Személyes tartalmakat felvonultató kifejező alkotás készítése: versillusztráció készítése (*Nemes Nagy Ágnes: Nyári rajz*).Újfajta technika megismerése, alkalmazása: napnyomat készítése. |
| **35. „Hajlik a hosszú nádszál”** | A természet kincseiből készült alkotás.Falikép szövése termények és különböző növényi részek felhasználásával. | ***Ingó-bingó kikeleti nádszál*****Zenehallgatás:***A. Vivaldi: A négy évszak, Nyár – I. tétel* | Dallami improvizáció az adott mondóka szövegére.Irányított improvizáció zenei kérdés-felelet formára. Mondóka ritmizálása.Ritmusfelelgető. | A gyakorlati tevékenységekben használt technikák műveleti sorrendje. Dombormű készítése: vízparti táj. |
| **36. „Békás tóra gólya szállt”** | A papír felhasználása.Alakító műveletek: hajtogatás (béka hajtogatása). Hajtogatás jeleinek gyakorlása. | ***Harcsa van a vízbe***A 2. osztályban tanult dalok éneklése a hangulatuknak megfelelően. | Éneklés két szólamban betűkottáról.Dallam alkotása megadott ritmussorhoz.Mozgás ritmusra: mondóka eljátszása.Ritmussor elemeinek pótlása (ütemmutató, ütemvonal záróvonal). Dallam improvizáció lá, szó, mi, ré, dó, alsó lá hangokkal Éneklés kézjelről.Mondóka ritmizálása a tempó és hangerő változtatásával.Ritmus kánon. Ritmus­motívu­mok alkotása ket­tes és négyes ütemben. | Képzettársításon alapuló rajzi játékok: festékfoltok kiegészítése képpé, figurákká. Festékes tenyérnyomok kiegészítése képpé, figurákká. Utóbbiak kivágása és felhasználása csoportmunkához, új, közös alkotáshoz.Nagyméretű, csoportos művé összeállított egyedi munkák: vízi világ megjelenítése.**Műelemzés** (*Szinyei Merse Pál: Puszta gólyával; Paul Klee: Mágikus halak*) |